Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 359/14/8808	Rožňava, 30.5.2014
EEČ : 2-67-168-2014

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že od mesiaca septembra 2013 do 25.04.2014 v XXXXX, okres XXXXX ako rodičia maloletého XXXXX, nar. XXXXX, žiaka Základnej školy v XXXXX XXXXX hrubo zanedbávali jeho školskú dochádzku a na upozornenia školy, že maloletý nechodí riadne do školy, nereagovali, ani neurobili žiadne opatrenia na zjednanie nápravy, v dôsledku čoho v uvedenom období maloletý XXXXX neospravedlnene vynechal celkom 186 vyučovacích hodín,	

Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľky 2. oddelenia vyšetrovania, Odboru kriminálnej polície, OR PZ SR v XXXXX sp. zn. ORP-XXXXX zo dňa 25.04.2014, bolo vznesené obvinenie XXXXX a XXXXX za prečin ohrozovania mravnej výchovy podľa § 211 ods. 1 písm. b), ods. 3 písm. a) Tr. zák., na tom skutkovom základe, ako je to uvedené vo výrokovej časti tohto uznesenia. 
	Proti obvineným je vedené trestné stíhanie za prečin, na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinení s podmienečným zastavením trestného stíhania súhlasili. Vyhlásili, že spáchali skutok, za ktorý stíhaní, a nie sú odôvodnené pochybnosti o tom, že ich vyhlásenie bolo vykonané slobodne, vážne a zrozumiteľne. Uviedli, že svoje konanie ľutujú a v budúcnosti budú dbať na pravidelnú školskú dochádzku svojich maloletých detí. 
	Obvinení sú nezamestnaní, v mieste bydliska sú hodnotení všeobecne, podľa odpisu z registra trestov ani jeden z obvinených doposiaľ súdne trestaný nebol. 
	Vzhľadom k tomu, že obvinení spáchali prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Tr. zák., na ktorý zákon ustanovuje trest odňatia slobody, ktorého horná hranica neprevyšuje päť rokov, ku skutku sa priznali, svoje konanie ľutujú a s podmienečným zastavením trestného stíhania súhlasili, i s prihliadnutím na ich doterajšiu bezúhonnosť a okolnosti prípadu, možno dôvodne podmienečné zastavenie trestného stíhania považovať za dostačujúce. Určená skúšobná doba zodpovedá miere zavinenia a je v súlade s § 216 ods. 2 Tr. por., a začína plynúť právoplatnosť tohto rozhodnutia o podmienečnom zastavení trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka